Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08 i 36/09, 150/11, 144/12, 19/13 — pročišćeni tekst, 137/15 — ispravak, 123/17, 98/19 i 144/20) i članka 42. Statuta Općine Karlobag ("Županijski glasnik" Ličko-senjske županije 14/09, 8/13, 17/13 i 11/21) Općinski načelnik Općine Karlobag, dana 6. lipnja 2023. godine donosi

ODLUKU

o raspisivanju Javnog poziva za provođenje mjera iz

Programa potpora u poljoprivredi i ruralnom razvoju

na području Općine Karlobag za razdoblje od 2022.-2025. godine u 2023. godini

I.

Raspisuje se Javni poziv za dodjelu potpora male vrijednosti u ekološkoj poljoprivredi i ruralnom razvoju u Općini Karlobag u 2023. godini sukladno Programu potpora u poljoprivredi i ruralnom razvoju na području Općine Karlobag za razdoblje od 2022. do 2025. godine ("Županijski glasnik" Ličko-senjske županije broj 13/22: dalje Program), Uredbom Komisije (EU) 1407/2013 od 18. prosinca 2013. g. o primjeni članka 107. i 108. Ugovora o funkcioniranju Europske unije na de minimis potpore i Uredbom Komisije (EU) 2020/972 od 2. srpnja 2020. o izmjeni Uredbe (EU) 1407/2013 u pogledu njezina produljenja i o izmjeni Uredbe (EU) 651/2014 u pogledu njezina produljenja í odgovarajućih prilagodbi te Uredbom Komisije (EU) 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru i Uredba Komisije (EU) 316/2019 od 21. veljače 2019. o izmjeni Uredbe Komisije (EU) 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru.

Tekst Javnog poziva sastavni je dio ove Odluke.

II.

Predmet Javnog poziva je dodjela potpora za provedbu slijedećih projekata sukladno članku 4. Programa:

|  |  |
| --- | --- |
| Mjera 1. | Ulaganja u fizičku imovinu - potpore za ulaganja u objekte i opremu vezano uz razvoj, modernizaciju i prilagodbu poljoprivrede |
| Mjera 2. | Ulaganja u sektor stočarstva |
| Podmjera 2.1. | Subvencija osjemenjivanja u sektoru stočarstva (govedarstvo, svinjogojstvo, ovčarstvo i kozarstvo, ovčarstvo…) |
| Podmjera 2.2. | Potpora za nabavu životinja za uzgoj |
| Mjera 5. | Potpora očuvanju i proširenju pčelinjeg fonda |

III.

Korisnici potpora koje se dodjeljuju temeljem ovog Javnog poziva su:

- trgovačka društva, obrti, zadruge i obiteljska poljoprivredna gospodarstva definirana sukladno Zakonu o poljoprivredi upisana u Upisnik poljoprivrednih gospodarstava koja imaju sjedište, odnosno prebivalište na području Općine Karlobag, te obavljaju svoju djelatnost na području Općine Karlobag najmanje godinu dana od dana objave Javnog poziva za potporu, a čija je ekonomska veličina veća od 2.000,00 EUR-a;

- Korisnik mora imati podmirene, odnosno regulirane financijske obveze s osnova javnih davanja,

odnosno prema proračunu Općine Karlobag, tvrtci Vegium d.o.o. i prema proračunu RH;

IV.

Javni poziv biti će raspisan 7. lipnja 2023. i ostaje otvoren sve do iskorištenja sredstava osiguranih u Proračunu Općine Karlobag za 2023. godínu za ovu namjenu, a najkasnije do 7. srpnja 2023. godine.

Obvezni prilog uz tekst Javnog poziva su obrasci prijave POLJ-1/23, POLJ-2/23 i POLJ-/23.

Prijava projekta provodi se ispunjavanjem i dostavom odgovarajućeg prijavnog obrasca, koji se dostavlja elektroničkim putem na e-mail adresu: tajništvo@karlobag.hr ili putem pošte u zatvorenoj omotnici na čijoj poleđini treba čitko ispisati ime i adresu pošiljatelja i istu dostaviti na adresu:

Jedinstveni upravni odjel

Općina Karlobag

»Prijava na Javni poziv za provođenje mjera iz

Programa potpora u poljoprivredi i ruralnom razvoju na području Općine Karlobag

za razdoblje od 2022.-2025. godine u 2023. godini“,

s naznakom ,,Ne otvaraj“

Trg dr. Franje Tuđmana 2

53288 Karlobag

Obrasci za dodjelu potpora temeljem Programa dostupni su na službenoj mrežnoj (web) stranici  Općine Karlobag u kategoriji *Natječaji*.

V.

Sve obavijesti i promjene vezane uz Javni poziv bit će objavljene na službenoj mrežnoj (web) stranici Općine Karlobag.

VI.

Ova Odluka stupa na snagu dan nakon donošenja.

KLASA: 320-01/23-01/02

URBROJ: 2125-05-23-02

Karlobag, 6. lipnja 2023. godine

**OPĆINSKI NAČELNIK**

**Boris Smojver, dipl. oec., v.r.**